Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
22 มี.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 5.13 จุด (0.31%) ปิดภาคเช้าที่ 1,639.13 จุด ด้วยมูลค่าการซื้อขาย 17,467.74 ล้านบาท
Most Positive Impact: PTT (+1.4 จุด), PTTEP (+0.78 จุด), SCC (+0.7 จุด)
Most Negative Impact: MAKRO (-0.23 จุด), CPN (-0.22 จุด), RAM (-0.2 จุด)
ตลาดหุ้นไทยถูกผลักดันโดย กลุ่มพลังงาน(+2.48 จุด) ธนาคาร(+1.01 จุด) ปิโตรฯ(+0.57 จุด) ส่วนกลุ่มที่ปรับตัวลง ได้แก่ โรงพยาบาล(-0.43 จุด) และกลุ่มพาณิชย์(-0.39 จุด)
ตลาดหุ้นต่างประเทศในภูมิภาคเอเชียแปซิฟิคส่วนใหญ่ปรับตัวลง ได้แก่ ฮ่องกง(-0.31%) จีน(-0.28%) อินเดีย(-0.22%) ส่วนตลาดที่ปรับตัวเพิ่มขึ้น ได้แก่ ฟิลิปินส์(+0.88%) ออสเตรเลีย(+0.44%)
แนวโน้มตลาดบ่าย
SET Index จะเคลื่อนไหวในกรอบแคบเนื่องจากเป็นวันซื้อ-ขายวันสุดท้ายก่อนการเลือกตั้ง นักลงทุนน่าจะชะลอการลงทุนไปก่อนเพื่อรอดูผลการเลือกตั้งโดยให้กรอบการเคลื่อนไหวเดิมที่ 1,630-1,640 จุด อย่างไรก็ดีคาดว่าสัปดาห์หน้าหลังการเลือกตั้งตลาดมีโอกาสปรับตัวเพิ่มขึ้นนอกจากนี้จะได้รับปัจจัยบวกจากการเจรจาข้อพิพาทการค้าสหรัฐฯ-จีน
หุ้นแนะนำภาคบ่ายเลือก PTTEP หลังจากที่เราได้รวมมูลค่าส่วนเพิ่มจากโครงการ Algeria และการเข้าซื้อกิจการ Murphy Oil Corporation ด้วยราคาเข้าซื้อที่เหมาะสมเข้ามาในประมาณการ ทั้งนี้เรามีมุมมองเชิงบวกต่อการควบรวมกิจการในครั้งนี้เพราะจะช่วยเพิ่มศักยภาพการเติบโตของกำไรที่มากขึ้น และเพิ่มโอกาสในการยกระดับปริมาณสำรองปิโตรเลียมให้สูงขึ้น นอกจากนี้ปัจจัยสำคัญต่อราคาหุ้นในระยะสั้นคือคาดการณ์กำไรจะเติบโตขึ้น QoQ ในช่วงครึ่งแรกของปี แนะนำซื้อโดยมีราคาเป้าหมายที่ 140 บาท
ประเด็นเศรษฐกิจที่น่าติดตามในสัปดาห์หน้า วันพุธติดตามตัวเลขดุลการค้าเดือนม.ค. ของสหรัฐฯ และตัวเลขสินค้าคงคลังน้ำมันดิบสหรัฐฯ วันพฤหัสฯสหรัฐฯจะมีการรายงาน GDP ไตรมาส 4 โดยตัวเลขคาดการณ์อยู่ที่ 2.4% QoQ วันศุกร์ติดตามตัวเลขเงินเฟ้อเดือนมี.ค. ของยูโรโซน และ PCE ประจำเดือนม.ค. ของสหรัฐฯ
หุ้นแนะนำ ADVANC AMATA MEGA